RO
C 15/30
Jurnalul Oficial al Uniunii Europene
16.1.2023
Concluziile Reclamanta solicită Curții: — declararea faptului că, prin perceperea unei taxe de circulație anuale mai mari pentru autovehiculele înmatriculate în alte state membre înainte de 1 ianuarie 2009 și importate în Malta după acea dată decât taxa percepută pentru autovehiculele similare naționale, în conformitate cu Anexa a patra la Motor Vehicles Registration and Licensing Act (Legea privind înregistrarea și înmatricularea autovehiculelor), modificată prin Legea VI din 2009, capitolul 368 din Legislația Maltei, Malta a încălcat obligațiile care îi revin în temeiul articolului 110 din TFUE și — obligarea Republicii Malta la plata cheltuielilor de judecată.
Motivele și principalele argumente Comisia susține că Malta nu și-a îndeplinit obligațiile care îi revin în temeiul articolului 110 din TFUE prin faptul că a perceput o taxă de circulație anuală mai mare pentru autovehiculele înmatriculate în alte state membre înainte de 1 ianuarie 2009 și importate în Malta după acea dată decât taxa de circulație anuală percepută pentru autovehiculele similare naționale.
Recurs introdus la 11 noiembrie 2022 de Helsinkin Bussiliikenne Oy împotriva Hotărârii Tribunalului (Camera a șasea extinsă) din 14 septembrie 2022 în cauza T-603/19, Helsingin Bussiliikenne Oy/Comisia Europeană (Cauza C-697/22 P) (2023/C 15/33) Limba de procedură: finlandeza Părțile Recurentă: Helsingin Bussiliikenne Oy (reprezentanți: O. Hyvönen și N. Rosenlund, avocați) Celelalte părți din procedură: Comisia Europeană, Republica Finlanda, Nobina Oy și Nobina AB
Concluziile — anularea în totalitate a Hotărârii Tribunalului din 14.09.2022 în cauza T-603/19 (1); — admiterea tuturor capetelor de cerere formulate de recurentă la Tribunal, conform motivelor prezentate în recurs; — obligarea Comisiei Europene la plata tuturor cheltuielilor de judecată efectuate de Helsinkin Bussiliikenne Oy atât la Tribunal, cât și la Curte, cu dobânda legală.
Motivele și principalele argumente Tribunalul Uniunii Europene (EUYT) s-a pronunțat în cauza T-603/19 cu încălcarea dreptului Uniunii și a respins în mod greșit acțiunea introdusă de Helsinkin Bussiliikenne Oy.
Tribunalul ar fi statuat în mod eronat cu privire la primul motiv, întemeiat pe o eroare de procedură fundamentală, întrucât decizia atacată a Comisiei a fost adoptată cu încălcarea drepturilor procedurale ale recurentei.
Tribunalul s-ar fi pronunțat de asemenea în mod eronat cu privire la al patrulea motiv în măsura în care vizează respectarea principiului proporționalității.